કેન્દ્રના કૃષિપ્રધાન રાધામોહન સિંહે વિવિધ રાજ્યોના મુખ્ય પ્રધાનોને લખેલા પત્રમાં જણાવ્યું છે કે કેન્દ્ર પાસેનો કઠોળનો જથ્થો કિલોદીઠ 15 રૂપિયાના ભાવે આપવામાં આવશે. આ ભાવ કોઈ પણ રાજ્યમાં કઠોળના વર્તમાન ભાવ કરતાં ઘણો જ ઓછો છે. આ કઠોળને શાળામાં અપાતાં મધ્યાહ્ન ભોજન જેવી કલ્યાણકારી યોજના હેઠળ વિતરણ કરી શકાય છે. આ ડિસ્કાઉન્ટને કારણે રાજ્યો કઠોળને ગ્રાહકલક્ષી પેકિંગમાં વેચી શકશે. તેના ભાવ છૂટક બજારના ભાવ કરતાં લગભગ 50 ટકા ઓછા હશે.